काठमाडौं उपत्यकाभित्र ७ वटा विश्व सम्पदा सूचीमा परेका स्मारक छन् । तर ती क्षेत्रमा जाने सडक कस्तो छ ? त्यहाँको वातावरण कस्तो छ । स्मारकहरू गगनचुम्बी भवनले छेकिसकेका छन् । यिनको संरक्षण गर्ने योजना खै ? विश्वभरका हिन्दुहरूको आराध्यदेव पशुपतिनाथ, विश्वभरका बौद्ध धर्मावलम्बीहरूको आस्थाको केन्द्र बौद्धनाथ, स्वयम्भूनाथ । अनि तीन जिल्लाको दरबार क्षेत्र, चाँगुनारायण जस्ता स्मारकहरूमा कति पर्यटक पुग्छन् वर्षमा ? अनि ती क्षेत्र पुग्ने पर्यटकको कस्तो प्रतिक्रिया छ ? फोहोर, धुलो, अतिक्रमणको घेराबन्दीमा परेका सम्पदाहरूले कसरी पर्यटक आकर्षित गर्ला ? पर्यटक कंक्रिटको जंगल हेर्न हैन हरियाली हेर्न आउने हुन् । प्रकृतिसंग निकट रहनन आउने हुन् । यस्ता हजारौं स्थान नेपालमा छन् । यिनको प्रबद्र्धन आवश्यक छ ।
